कांग्रेस नेता बोले- LTTE चीफ जल्द सामने आएंगे; एयरो शो में सुपरसोनिक एयरक्राफ्ट पर बजरंगबली
Dainik Bhaskar Morning News and Latest Headlines; Here are today's top stories for you On Dainik Bhaskar एयरो शो में स्वदेशी सुपरसोनिक एयरक्राफ्ट पर बजरंगबली - तमिलनाडु कांग्रेस नेता का दावा- LTTE चीफ प्रभाकरन जिंदा है: कहा- वह जल्द सामने आएगा - WPL ऑक्शन में मंधाना सबसे महंगी: तीन खिलाड़ी 3 करोड़ से ज्यादा में बिकीं
नमस्कार, 
तमिलनाडु के कांग्रेस नेता पाझा नेदुमारन ने LTTE चीफ वी प्रभाकरन के जिंदा होने का दावा किया है। नेदुनारन ने कहा, 'प्रभाकरन न सिर्फ जिंदा हैं बल्कि स्वस्थ भी हैं। वे जल्द ही दुनिया के सामने आएंगे। उनके सामने आने के लिए एक अनुकूल माहौल बनाने में मदद करें।'
हालांकि, श्रीलंकाई डिफेंस मिनिस्ट्री दावे को "मजाक" बताते हुए खारिज कर दिया है। साथ ही मौत की पुष्टि के लिए DNA सबूत का हवाला दिया।
17 मई, 2009 को श्रीलंकाई सेना ने एक ऑपरेशन में प्रभाकरन को मार गिराया था। उसके बाद श्रीलंका के जाफना में LTTE और वहां की सेना के बीच संघर्ष खत्म होने का ऐलान भी किया गया था। लिबरेशन टाइगर्स ऑफ तमिल ईलम (LTTE) श्रीलंका का आतंकी संगठन था। तमिलों के लिए अलग राष्ट्र की मांग करने वाले इस संगठन का मुखिया वेलुपिल्लई प्रभाकरन था।
उधर, प्रधानमंत्री नरेंद्र मोदी ने बेंगलुरु के येलहांका एयरबेस पर 17 फरवरी तक चलने वाले एयरो इंडिया शो का उद्घाटन किया। शो में हिंदुस्तान एयरोनॉटिक्स लिमिटेड(HAL) का सुपरसोनिक ट्रेनर एयरक्राफ्ट ने सबसे ज्यादा सुर्खियों में रहा। इसकी टेल पर हनुमानजी की फोटो थी। शो में पहली बार दो अमेरिकी F-35 फाइटर एयरक्राफ्ट भी शामिल हुए।
आज के प्रमुख इवेंट्स, जिन पर होगी नजर
बड़ी खबरें, जो आपको अपडेट रखेंगी...
1. स्वदेशी सुपरसोनिक एयरक्राफ्ट पर बजरंगबली की तस्वीर, टेल पर लिखा- तूफान आ रहा है
एयरो इंडिया शो में सबसे ज्यादा सुर्खियां HLFT-42 ने बटोरीं। इसकी टेल पर हनुमानजी की फोटो है। साथ ही एक मैसेज भी लिखा है- The Storm Is Coming (तूफान आ रहा है)। शो में अमेरिकी F-16 और F-18 भी शामिल हुए। अमेरिका ने F-18 भारत को बेचने की पेशकश की है। एयरो इंडिया 2023 में 80 से ज्यादा देशों की भागीदारी देखी जाएगी।
35,000 वर्ग मीटर क्षेत्र में हो रहा यह शो लाइट कॉम्बैट एयरक्राफ्ट (LCA)-तेजस, HTT-40, डोर्नियर लाइट यूटिलिटी हेलिकॉप्टर (LHU), लाइट कॉम्बैट हेलिकॉप्टर (LCH) और उन्नत लाइट हेलिकॉप्टर (ALH) जैसे स्वदेशी एयर प्लेटफार्मों के एक्सपोर्ट को बढ़ावा देगा। इस शो में 32 देशों के रक्षा मंत्री शामिल हो रहे हैं। साथ ही रक्षा उपकरण कंपनियों के 73 CEO का गोलमेज मीटिंग हाेगी।
पढ़ें पूरी खबर...
2. तमिलनाडु कांग्रेस चीफ ने नेदुमारन के बयान पर चुटकी ली, राजीव गांधी की हत्या का जिम्मेदार था LTTE
तमिलनाडु के कांग्रेस नेता पाझा नेदुमारन ने LTTE चीफ वी प्रभाकरन के जिंदा होने का दावा किया है। हालांकि, तमिलनाडु कांग्रेस चीफ केएस अलागिरी ने नेदुमारन के बयान पर चुटकी लेते हुए कहा, 'मैं बहुत खुश हूं। अगर प्रभाकरन सामने आते हैं तो मैं जाकर उनसे मिलूंगा। मुझे उनसे कोई प्रॉब्लम नहीं हैं।'
LTTE की वजह श्रीलंका में गृह युद्ध शुरू हो गया था। इसे शांत करने के लिए 29 जुलाई 1987 को भारत और श्रीलंका के बीच शांति समझौता हुआ। 1987 में LTTE लड़ाकों से मुकाबले के लिए भारत ने भी अपनी सेना श्रीलंका भेजी थी। भारत के इस कदम से LTTE भारत के खिलाफ हो गया और उसने बदला लेने की ठानी। राजीव गांधी की हत्या के साथ LTTE का बदला पूरा हुआ।
​पढ़ें पूरी खबर...
3. WPL की सबसे महंगी खिलाड़ी बनी मंधाना, 20 विमेंस स्टार्स को करोड़ से ज्यादा मिले
मुंबई में पहली विमेंस प्रीमियर लीग (WPL) के लिए खिलाड़ियों की नीलामी हुई। ऑक्शन में भारत की टॉप ऑर्डर बैटर स्मृति मंधाना को रॉयल चैलेंजर्स बेंगलुरु ने 3.40 करोड़ रुपए में खरीदा है। वहीं, ऑस्ट्रेलिया की ऑलराउंडर एश्ले गार्डनर को 3.20 करोड़ रुपए में गुजरात जायंट्स ने खरीदा। इंग्लैंड की नेटली सीवर को मुंबई इंडियंस ने 3.20 करोड़ रुपए में अपने साथ जोड़ा।
कुल 20 खिलाड़ियों को करोड़ से ज्यादा रुपए मिले हैं। इनमें 10 विदेशी और 10 भारतीय रहीं। करीब 6 घंटे चली नीलामी में 87 खिलाड़ी खरीदी गईं। इनमें 30 विदेशी और 57 भारतीय खिलाड़ी शामिल रहीं। दिल्ली, गुजरात और बेंगलुरु ने सबसे ज्यादा 18-18 खिलाड़ी खरीदे। जबकि यूपी ने सबसे कम 16 खिलाड़ी खरीदे। वहीं, मुंबई ने 17 खिलाड़ियों को अपनी टीम में शामिल किया।
पढ़ें पूरी खबर...
4. अडाणी मामले में कमेटी बनाएगी केंद्र, सुप्रीम कोर्ट से कहा- एक्सपर्ट्स के नाम सौंपेंगे
सुप्रीम कोर्ट ने हिंडनबर्ग रिपोर्ट की जांच की मांग को लेकर दाखिल याचिका पर सुनवाई की। केंद्र की ओर से सॉलिसिटर जनरल तुषार मेहता ने बताया कि सरकार अडाणी ग्रुप-हिंडनबर्ग मामले में एक्सपर्ट कमेटी बनाने को तैयार हो गई है। मेहता कोर्ट को कमेटी मेंबर्स के नाम देंगे। कमेटी यह देखेगी की रेगुलेटरी मैकेनिज्म में फेरबदल की जरूरत है या नहीं। मामले की अगली सुनवाई 17 फरवरी को होगी।
24 जनवरी को हिंडनबर्ग रिसर्च ने अडाणी ग्रुप को लेकर एक रिपोर्ट पब्लिश की थी। रिपोर्ट में ग्रुप पर मनी लॉन्ड्रिंग से लेकर शेयर मैनिपुलेशन जैसे आरोप लगाए गए थे। रिपोर्ट के बाद ग्रुप के शेयरों में भारी गिरावट देखने को मिली थी। शुक्रवार यानी 3 फरवरी को अडाणी एंटरप्राइजेज का शेयर 1000 रुपए के करीब पहुंच गया था। हालांकि बाद में इसमें रिकवरी आई।
पढ़ें पूरी खबर...
5. स्पाई बैलून को लेकर US-चीन में विवाद, बीजिंग बोला- मामले को तूल न दें, आपके 10 बैलून हमारे यहां आए
अमेरिका ने 5 फरवरी को चीनी बैलून को मार गिराने के बाद इसका मलबा चीन को लौटाने से इनकार कर दिया था। अमेरिका ने बैलून के जरिए चीन पर जासूसी का आरोप लगा था। इस आरोप को चीनी विदेश मंत्रालय ने खारिज कर दिया है। चीन का कहना है कि अमेरिका ने अपने हवाई क्षेत्र में जो बैलून मार गिराया था, वो सिविलियन पर्पज का बैलून था और उसका जासूसी से कोई ताल्लुक नहीं था।
चीनी विदेश मंत्रालय के प्रवक्ता वांग वेनबिन ने कहा- ऐसी चीजें होती रहती हैं। अगर अमेरिका इसे गैरमामूली मानता है, तो वो खुद भी तो यही काम करता है। पिछले साल से अब तक 10 बार हमारे देश में घुसने वाले अमेरिकी बैलूनों ने हमारी सरकार से कोई अप्रूवल नहीं लिया था। इसके जवाब में व्हाइट हाउस ने कहा है कि अमेरिका ने चीन में कभी कोई बैलून नहीं भेजा है।
पढ़ें पूरी खबर...
कुछ अहम खबरें हेडलाइन में...
खबर लेकिन हटके...
सोना चोरों को बैंक दे रहे करोड़ों का लोन: ज्वेलर को बेचने के बजाय बैंक में गिरवी रख रहे चोरी का सोना
चोर-ठग और बदमाश लगातार शातिर होते जा रहे हैं। राजस्थान के अजमेर में ठगों ने बैंक में नकली गोल्ड गिरवी रखकर 2 करोड़ रुपए का लोन ले लिया। पुलिस चोरों को तो पकड़ लेती है, लेकिन जब माल बरामद करने की बारी आती है तो वो बैंक में गिरवी मिलता है। चोरी का माल रखने के जुर्म में बैंक कर्मी भी शातिर बदमाशों के गेम का शिकार हो रहे हैं।
राजस्थान के जयपुर, बीकानेर और कोटा में भी ऐसे मामलों का पता चला है, जब चोरों ने पहले सोना गिरवी रखा और बैंक से कैश लेकर मौज की। इसके बाद फिर उस सोने को बैंक से छुड़ाया और दो ज्वैलर्स को बेच दिया। ज्वैलर्स को बेचे गए सोने का सुराग जब पुलिस को लगा और चोर पकड़े गए तब खुलासा हुआ कि सोने को गिरवी रख लोन भी उठाया गया है। पढ़ें पूरी खबर...
खबरें जो सबसे ज्यादा पढ़ी गईं...
वृष राशि के नौकरीपेशा लोगों की परेशानियों में कमी आ सकती है। मकर राशि के नौकरीपेशा लोगों को महत्वपूर्ण जिम्मेदारी मिल सकती है। आप भी जानिए अपना राशिफल
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...